EL Επίσημη Εφημερίδα της Ευρωπαϊκής Ένωσης C 194/6

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης EK στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

2010/C 194/03

Αριθ. ενίσχυσης: XA 94/10

Κράτος μέλος: Ηνωμένο Βασίλειο

Περιφέρεια: South West England

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Exmoor Moorland Landscape Partnership Scheme

Νομική βάση: Exmoor National Park Authority — National Parks and Access to the Countryside Act 1949 and Environment Act 1995

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία:

Ημερομηνία Ποσό Ιούνιος 2010-Μάιος 2011 386 739 GBP Ιούνιος 2011-Μάιος 2012 444 494 GBP Ιούνιος 2012-Μάιος 2013 486 057 GBP Συνολικό ποσό 1 317 290 GBP

Μέγιστη ένταση ενίσχυσης: Η ενίσχυση αφορά μέτρα τεχνικής υποστήριξης και θα ανέλθει σε ποσοστό μέχρι 100 %, σύμφωνα με το άρθρο 15 του κανονισμού (ΕΚ) αριθ. 1857/2006 της Επιτροπής.

Η μέγιστη ένταση για κεφαλαιουχικό εξοπλισμό θα ανέλθει σε ποσοστό μέχρι 100 % στην περίπτωση επιχορήγησης για τη διατήρηση μη παραγωγικών στοιχείων της κληρονομιάς. Ωστόσο, η μέγιστη ένταση της ενίσχυσης θα μειωθεί σύμφωνα με τα ποσοστά που καθορίζονται στο άρθρο 5 του κανονισμού (ΕΚ) αριθ. 1857/2006 της Επιτροπής, εφόσον κριθεί αναγκαίο.

Ημερομηνία εφαρμογής: Το καθεστώς θα αρχίσει να εφαρμόζεται την 1η Ιουνίου 2010.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Το καθεστώς θα αρχίσει να εφαρμόζεται την 1η Ιουνίου 2010. Το καθεστώς θα λήξει στις 31 Μαρτίου 2013 για τους νεοεισερχόμενους. Η τελευταία πληρωμή θα πραγματοποιηθεί στις 31 Μαΐου 2013.

Στόχος της ενίσχυσης: Αναζωπύρωση του ενδιαφέροντος για την κληρονομιά των ερεικώνων του Exmoor — παρότρυνση των συνηθών και των νέων επισκεπτών να γνωρίσουν και να επισκεφθούν το Exmoor για να απολαύσουν την κληρονομιά των ερεικώνων. Οι ενισχύσεις προς μη γεωργικές εκμεταλλεύσεις και δραστηριότητες θα καταβληθούν σύμφωνα με τον κανονισμό (ΕΚ) αριθ. 1998/2006 για τις ενισχύσεις ήσσονος σημασίας ή θα εκκαθαριστούν δυνάμει του καθεστώτος NN 11/02 «National Heritage Memorial Fund».

Επανεξοικείωση των γεωργικών εκμεταλλεύσεων με τους ερεικώνες του Exmoor — ενθάρρυνση των ανθρώπων να συμβάλουν στη διατήρηση και τη βελτίωση των ερεικώνων μέσω της προώθησης κατάλληλων προγραμμάτων κατάρτισης. Οι ενισχύσεις θα καταβληθούν σύμφωνα με το άρθρο 15 «Τεχνική υποστήριξη».

Αποκατάσταση του τοπίου των ερεικώνων Exmoor — βελτίωση των χαρακτηριστικών του τοπίου των ερεικώνων του Exmoor μέσω της καλύτερης αξιοποίησής του. Οι ενισχύσεις θα καταβληθούν σύμφωνα με το άρθρο 5 «Διατήρηση παραδοσιακών τοπίων και κτιρίων».

Σχετικός(-οί) κλάδος(-οι): Το καθεστώς αφορά τον τομέα παραγωγής γεωργικών προϊόντων.

Ονομασία και διεύθυνση της χορηγούσας αρχής:

Exmoor National Park Authority Exmoor House Dulverton Somerset TA22 9HL UNITED KINGDOM

Αρμόδιο θεσμικό όργανο για το καθεστώς:

Exmoor National Park Authority Exmoor House Dulverton Somerset TA22 9HL UNITED KINGDOM

Οργανισμός υπεύθυνος για τη διαχείριση του καθεστώτος:

Exmoor National Park Authority Exmoor House Dulverton Somerset TA22 9HL UNITED KINGDOM

Διεύθυνση στο Διαδίκτυο: http://www.exmoor-nationalpark.gov.uk/exmoor-moorland-landscape-partnership-scheme

Λοιπές πληροφορίες: Οι ανωτέρω διαδικτυακοί σύνδεσμοι παρέχουν πρόσβαση σε περισσότερες και λεπτομερέστερες πληροφορίες σχετικά με τα κριτήρια επιλεξιμότητας και τους κανόνες του καθεστώτος.

Αριθ. ενίσχυσης: XA 100/10

Κράτος μέλος: Ηνωμένο Βασίλειο

Περιφέρεια: Scotland

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Fallen Stock Aid For Scottish Farmers

Νομική βάση: Section 4(3) of the Small Landholders Act 1911.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 250 000 GBP ετησίως.

Μέγιστη ένταση ενίσχυσης: Σύμφωνα με το άρθρο 16 στοιχείο δ), θα καταβληθεί ενίσχυση σε ποσοστό μέχρι 100 % του κόστους απομάκρυνσης νεκρών ζώων και 75 % του κόστους καταστροφής αυτών για την κάλυψη των δαπανών απομάκρυνσης και καταστροφής των νεκρών ζώων.

Ημερομηνία εφαρμογής: Το καθεστώς θα αρχίσει να εφαρμόζεται την 1η Ιουνίου 2010.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Το καθεστώς θα αρχίσει να εφαρμόζεται την 1η Ιουνίου και θα λήξει στις 31 Δεκεμβρίου 2013.

Στόχος της ενίσχυσης: Χορήγηση ενισχύσεων σε ΜΜΕ

Σχετικός(-οί) κλάδος(-οι): Το καθεστώς εφαρμόζεται στις μικρομεσαίες επιχειρήσεις που δραστηριοποιούνται στον τομέα της πρωτογενούς παραγωγής γεωργικών προϊόντων.

Ονομασία και διεύθυνση της χορηγούσας αρχής:

Scottish Government Pentland House 47 Robbs Loan Edinburgh EH14 1TY UNITED KINGDOM

Διεύθυνση στο Διαδίκτυο: http://nfsco.co.uk/blogcategory/how-the-scheme-works/

Λοιπές πληροφορίες: Το Ηνωμένο Βασίλειο είχε καλύψει παλαιότερα τις δαπάνες για τα νεκρά ζώα στο πλαίσιο του καθεστώτος X 168/07 και οι τελικές ενισχύσεις στη National Fallen Stock Company είχαν καταβληθεί το 2008. Στο πλαίσιο του νέου καθεστώτος θα παρέχεται στήριξη στους γεωργούς στη Σκωτία για την κάλυψη των δαπανών σε ποσοστό μέχρι 100 % του κόστους απομάκρυνσης των νεκρών ζώων και μέχρι 75 % για την καταστροφή των πτωμάτων.

Προς συμμόρφωση με το άρθρο 16 παράγραφοι 2 και 3, η ενίσχυση θα καταβληθεί στη National Fallen Stock Company, η οποία θα αφαιρέσει στη συνέχεια το ποσό που της έχει καταβάλει ο γεωργός για τις υπηρεσίες απομάκρυνσης και καταστροφής νεκρών ζώων. Συνεπώς, η ενίσχυση δεν θα συνεπάγεται άμεση χρηματική καταβολή σε παραγωγούς.